text: Facebook koger over, at akutbiler stopper
  05 april 2016 kl. 09.02
  Akutbilerne i Skærbæk, Haderslev og Grindsted nedlægges. Det har udløst en storm af protester på Facebook.
  Region Syddanmark meddelte mandag, at akutbilerne i Skærbæk, Haderslev og Grindsted spares væk.
  Det har udløst massevis af protester på TV SYD’s Facebook.
  Bl.a. skriver Troels M. Laursen:
  Det er ikke i orden. De har hjulpet mine børn til stadig at have en far og min kone til stadig at have en mand, ikke kun en gang, men 2 gange. Håber at der ikke sker flere ulykker her i Syd og Sønderjylland.
  Og Søren Culmbach Lund:
  Ja så kan man da nå at dø mange gange af et hjertestop, inden man når et af de nye supersygehuse. Godt jeg bor i en storby som Esbjerg, hvad det angår! Det er da noget, der giver huller i de berørte folks tryghedsfølelse! Håber politikerne i Region Syddanmark kommer til fornuft! For det må siges at være et alvorligt sikkerhedsbrist. For der er langt fra Haderslev til enten Kolding og Aabenraa når man får hjertestop, hvor hurtig hjælp er alt afgørende!
  Susanne Hvalsøe skriver:
  Det er helt hen i vejret, når man ved hvor meget en hurtig indsats kan betyde for personer med hjerneblødning, blodprop og hjertestop og lignende.
  Du kan selv deltage i debatten på https://www.facebook.com/tvsyd/
  